Document ID: 31996D0141

ΑΠΟΦΑΣΗ ΤΗΣ ΕΠΙΤΡΟΠΗΣ της 31ης Ιανουαρίου 1996 για την τροποποίηση της απόφασης 95/296/ΕΚ σχετικά με ορισμένα προστατευτικά μέτρα που αφορούν την κλασική πανώλη των χοίρων στη Γερμανία και για την κύρωση της απόφασης 94/462/ΕΚ (Κείμενο που παρουσιάζει ενδιαφέρον για τον ΕΟΧ) (96/141/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,
Εκτιμώντας:
ότι, συνεπεία των κρουσμάτων κλασικής πανώλους των χοίρων που εκδηλώθηκαν σε διάφορα μέρη της Γερμανίας, η Επιτροπή εξέδωσε την απόφαση 95/296/ΕΚ (3) για ορισμένα μέτρα προστασίας από την κλασική πανώλη των χοίρων στη Γερμανία και για την κατάργηση της απόφασης 94/462/ΕΚ 7
ότι η ανωτέρω απόφαση θεσπίζει όρους για τους ελέγχους διακίνησης κατοικίδιων χοίρων που προέρχονται από ορισμένες περιοχές 7
ότι για περίοδο δώδεκα μηνών περίπου δεν έχει απομονωθεί ούτε ανιχνευθεί ο ιός της κλασικής πανώλους των χοίρων σε αγριόχοιρους που έχουν βρεθεί νεκροί ή έχουν σκοτωθεί σε ορισμένες περιοχές της Ρηνανίας-Παλατινάτου και της Κάτω Σαξωνίας 7
ότι, ενόψει της βελτίωσης της υγειονομικής κατάστασης, μπορούν να αρθούν ορισμένα μέτρα που είχαν ληφθεί για τον έλεγχο της διακίνησης κατοικίδιων χοίρων που προέρχονται από τις εν λόγω περιοχές 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 95/296/ΕΚ αντικαθίσταται από το ακόλουθο κείμενο:
«ΠΑΡΑΡΤΗΜΑ Ι
- Στο Μεκλεμβούργο-Δυτική Πομερανία οι Kreise (νομοί): Parchim, Meklenburg-Strelitz. Bad Doberan, Gόstrow, Mόritz, Demmin, Ostvorpommern, Nordvorpommern, Stadkreise Greifswald, Stralsund και Rostock.
- Στην Κάτω Σαξονία οι Kreise: Vechta, Osnabrόk (πόλη και ύπαιθρος), Diepholz, Oldenburg και Cloppenburg.
- Κάθε Kreis όπου εμφανίζεται νέο κρούσμα, εκτός των ανωτέρω περιοχών. Τα μέτρα που αναφέρονται στο άρθρο 1 παράγραφος 2 και στο άρθρο 2 εφαρμόζονται για περίοδο 60 ημερών από την εμφάνιση του τελευταίου κρούσματος στον συγκεκριμένο Kreis. Η Γερμανία ενημερώνει τα κράτη μέλη και την Επιτροπή για τα θεσπιζόμενα και καταργούμενα μέτρα».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 31 Ιανουαρίου 1996.

Labels: 3
18
6